שאין גולנד

**שאין גולנד** (נולדה ב-3 בינואר 2007) היא שחיינית ישראלית, אלופת ישראל (2025) במשחים ל-50 מטר חופשי, 200 מטר חופשי ול-50 מטר פרפר.

## ביוגרפיה
גולנד החלה לשחות באגודת הפועל מועצה אזורית משגב, ובהמשך עברה לאגודת מכבי חיפה.

### 2022
בפסטיבל האולימפי האירופי לנוער שנערך בבאנסקה ביסטריצה שבסלובקיה ביולי סיימה במקום רביעי במשחה ל-50 מטר חופשי בתוצאה של 26.12 שניות, במקום רביעי במשחה ל-100 מטר חופשי בתוצאה של 57.24 שניות, ובמקום 20 במשחה ל-200 מטר חופשי בתוצאה של 2:10.20 דקות. בנוסף, סיימה במקום 13 במשחה שליחים 4x100 מטר חופשי משולב בתוצאה של 3:45.44 דקות, ובמקום 14 במשחה שליחים 4x100 מטר מעורב משולב בתוצאה של 4:11.13 דקות.

### 2023
באליפות ישראל 2023 שנערכה ביוני זכתה בשתי מדליות כסף: במשחה ל-50 מטר חופשי בתוצאה של 26.00 שניות, אחרי דריה גולובטי (25.88 שניות) ולפני הדר קרפ (26.38 שניות), ובמשחה ל-100 מטר חופשי בתוצאה של 56.34 שניות, אחרי איילה ספיץ (56.28 שניות) ולפני הדר קרפ (57.51 שניות). בנוסף, סיימה במקום רביעי במשחה ל-50 מטר פרפר בתוצאה של 27.58 שניות.

באליפות אירופה בשחייה לנוער שנערכה בבלגרד שבסרביה ביולי סיימה במקום 14 במשחה ל-50 מטר חופשי בתוצאה של 26.07 שניות, במקום 23 במשחה ל-100 מטר חופשי בתוצאה של 57.22 שניות, במקום 23 במשחה ל-50 מטר פרפר בתוצאה של 27.86 שניות, ובמקום 39 במשחה ל-200 מטר חופשי בתוצאה של 2:06.06 דקות. בנוסף, סיימה במקום 14 במשחה שליחים 4x100 מטר מעורב משולב בתוצאה של 4:01.52 דקות, ובמקום 17 במשחה שליחות 4x100 מטר מעורב בתוצאה של 4:18.67 דקות.

באליפות העולם בשחייה לנוער שנערכה בנתניה שבישראל באוגוסט סיימה במקום 12 במשחה ל-50 מטר חופשי בתוצאה של 25.76 שניות, במקום 17 במשחה ל-100 מטר חופשי בתוצאה של 56.55 שניות, ובמקום 18 במשחה ל-50 מטר פרפר בתוצאה של 27.62 שניות. בנוסף, סיימה במקום שישי במשחה שליחות 4x100 מטר חופשי בתוצאה של 3:46.67 דקות, במקום שישי במשחה שליחות 4x200 מטר חופשי בתוצאה של 8:13.30 דקות, במקום תשיעי במשחה שליחים 4x100 מטר חופשי משולב בתוצאה של 3:35.56 דקות, ובמקום 11 במשחה שליחות 4x100 מטר מעורב בתוצאה של 4:14.85 דקות.

### 2024
באליפות אירופה בשחייה לנוער שנערכה בווילנה שבליטא ביולי סיימה במקום תשיעי במשחה ל-50 מטר חופשי בתוצאה של 25.66 שניות, במקום 12 במשחה ל-100 מטר חופשי בתוצאה של 56.08 שניות, במקום 21 במשחה ל-50 מטר פרפר בתוצאה של 27.71 שניות, ובמקום 40 במשחה ל-200 מטר חופשי בתוצאה של 2:05.57 דקות. בנוסף, סיימה במקום 12 במשחה שליחים 4x100 מטר מעורב משולב בתוצאה של 3:57.98 דקות, במקום 12 במשחה שליחות 4x200 מטר חופשי בתוצאה של 8:26.09 דקות, ובמקום 14 במשחה שליחות 4x100 מטר מעורב בתוצאה של 4:14.74 דקות.

### 2025
באליפות אירופה בשחייה לנוער שנערכה בשמורין שבסלובקיה ביולי סיימה במקום רביעי במשחה ל-50 מטר חופשי בשיא אישי חדש של 25.35 שניות, במקום 12 במשחה ל-50 מטר פרפר בשיא אישי חדש של 27.14 שניות, במקום 28 במשחה ל-100 מטר חופשי בתוצאה של 56.79 שניות, ובמקום 29 במשחה ל-200 מטר חופשי בתוצאה של 2:03.90 דקות. בנוסף, סיימה במקום עשירי במשחה שליחים 4x100 מטר מעורב משולב בתוצאה של 3:55.40 דקות, ובמקום 21 במשחה שליחות 4x100 מטר מעורב בתוצאה של 3:55.40 דקות.

באליפות ישראל 2025 שנערכה בהמשך החודש זכתה במדליית זהב במשחה ל-50 מטר חופשי בתוצאה של 25.54 שניות, לפני גל גולן (26.08 שניות) ואליסה משקוביץ (26.29 שניות). בנוסף, זכתה במדליית כסף במשחה ל-100 מטר חופשי בתוצאה של 55.84 שניות, אחרי דריה גולובטי (55.29 שניות) ולפני אליסה משקוביץ (57.81 שניות).

## שיאים אישיים
### בריכה אולימפית
* 50 מטר חופשי: 25.35 שניות (2025)
* 100 מטר חופשי: 56.05 שניות (2024)
* 200 מטר חופשי: 2:03.57 דקות (2025)
* 50 מטר פרפר: 26.84 שניות (2025)

### בריכת 25 מטר
* 50 מטר חופשי: 24.97 שניות (2024)
* 100 מטר חופשי: 54.62 שניות (2022)
* 200 מטר חופשי: 2:00.59 דקות (2024)
* 50 מטר פרפר: 27.10 שניות (2024)

## קישורים חיצוניים

* שאין גולנד, באתר הרשמי של פדרציית השחייה הבין-לאומית 
* https://loglig.com:2053/Players/Details/111475?seasonId=1164 שאין גולנד], באתר Loglig

## הערות שוליים

קטגוריה:שחייניות פרפר ישראליות
קטגוריה:שחייניות חופשי ישראליות
קטגוריה:אלופות ישראל בשחייה
קטגוריה:ישראליות שנולדו ב-2007
קטגוריה:ישראלים שנולדו ב-2007